MØ

Karen Marie Aagaard Ørsted Andersen (født 13. august 1988 i Odense), bedre kendt under sit kunstnernavn MØ, er en dansk sangerinde.

Tidligt liv
MØ boede som barn i forstaden Ejlstrup vest for Odense og gik på Ubberud skole.

Karriere

MØ begyndte sin musikalske karriere med at spille sammen med Josefine Struckmann i den anarkistiske pigeelektropunkduo Mor. Deres første sang var "Fisse i dit fjæs" (2008). Hun spillede på SPOT Festival 2012, hvor hun mødte musikproducenten Ronnie Vindahl, der efterfølgende var med til at skabe hendes udtryk som solist og blev hendes producer.

I 2012 udkom singlen "Pilgrim", der blev bemærket i udlandet af blandt andet Pitchfork og The Guardian. "Pilgrim" blev P3s Uundgåelige 18. marts 2013, hvilket var afgørende for at MØ brød igennem som soloartist herhjemme.

I 2015 medvirkede MØ på Major Lazers megahit "Lean On", der med over 3 milliarder visninger (ultimo 2021) blev den mest sete YouTube musikvideo nogensinde med en dansk medvirkende. "Lean On" toppede hitlisterne på Spotify og iTunes med en førsteplads på den internationale hitliste og over 700 millioner streams på Spotify. MØ var desuden sangskriver på Major Lazer og Ariana Grande-sangen "All My Love".

MØs single "Kamikaze", der blev udgivet i oktober 2015, ramte på 4 dage 450.000 afspilninger på YouTube og ultimo 2021 var den vist over 70 millioner gange. Musikvideoen blev skudt og instrueret i Kyiv og sangen blev produceret af den amerikanske discjockey og producer Diplo. I maj 2016 udkom singlen "Final Song", som blev et top 40 hit i mere end 10 lande, heriblandt Storbritannien hvor sangen opnåede en 15. plads på UK Singles Chart (hendes højeste placering som soloartist).

Sammen med Major Lazer og Justin Bieber udgav MØ singlen "Cold Water" i juli 2016. I USA debuterede sangen på andenpladsen på Billboard Hot 100, hvilket er rekorden for den højeste danske hitlisteplacering i USA, sammen med Jørgen Ingmann ("Apache") og Lukas Graham ("7 Years") hvis numre også opnåede en andenplads. Det er samtidig MØs anden top 10-single på Billboard Hot 100 (efter "Lean On"). I Storbritannien gik sangen ind på førstepladsen på UK Singles Chart, og blev MØs første nummer ét-single i Storbritannien, og gør hende samtidig til den fjerde danske artist til at opnå en førsteplads på hitlisten. Det er desuden første gang i historien at to danske artister har ligget nummer ét på den britiske single-hitliste (den anden er Lukas Graham) i samme år.

Privatliv
Privat er hun kæreste med sangeren Mads Damsgaard Kristiansen, som er kendt under kunstnernavnet Goss.

Priser 
 GAFFA-Prisen 2013 ("Årets Nye Danske Navn" og "Årets Danske Kvindelige Kunstner")
 Kronprinsparrets Stjernedryspris 2013
 Årets Steppeulv 2014 (Årets Livenavn)
 P3 Guld 2014 (P3 prisen) som hun fik overrakt af sit store idol Melanie C fra Spice Girls.
 Danish Music Awards 2014, "Årets Nye Danske Navn", "Årets Danske Album" for No Mythologies to Follow, "Årets Danske Solist" samt "Årets Danske Musikvideo" for Walk this way.
 GAFFA-Prisen 2014: "Årets Danske Album" og "Årets Danske Popudgivelse (begge for No Mythologies to Follow), "Årets Danske Kvindelige Kunstner", samt "Årets Danske Hit" for Don't Wanna Dance.
 European Border Breakers Awards 2015 (EBBA) (Emerging Artist)
 GAFFA-Prisen 2015 (Årets udenlandske hit) for "Lean On" med Major Lazer og DJ Snake)
 Danish Music Awards 2016, "Årets danske musikvideo": Final Song
 Billboard Music Award for Top Dance Song, Lean On 2016
 Zulu Awards 2016 (Årets kvindelige kunstner)
 GAFFA-Prisen 2017 (Årets danske kvindelige kunstner)
 Radio Disney Music Award for Best Dance Track Cold Water 2017
 Danish Music Awards 2019, "Årets Danske Sangskriver": Forever Neverland.

Diskografi

Album

EP'er 

 Bikini Daze (2013)
 No Mythologies to Follow (2014)
 Say You'll Be There (2014)
 Who Do You Think Of? (The Remixes) (2016)
 When I Was Young (2017)
 Forever Neverland (2018)
 Walshy Fire Presents: MMMMØ - The Mix (2019)
 Brad Pitt / Goosebumps (2021)
 Motordrome (2022)

Singler

Som gæstesanger 

 Broke - "Let The Youth Go Mad" (2013)
 Avicii - "Dear Boy" (2013)
 Iggy Azalea - "Beg for it" (2014)
 Elliphant - "One More" (2014)
 Bleachers - "You're still a mystery" (2015)
 Major Lazer & DJ Snake - "Lean on" (2015)
 Justin Bieber & Major Lazer - "Cold Water" (2016)
 Charli XCX - "3AM (Pull Up)" (2017)
 Charli XCX - "Porsche" (2017)
 Snakehips  - "Don't leave" (2017)
 Cashmere Cat - "9 (After Coachella)" (2017) 
 Eloq - "Diamonds" (2017) 
 Diplo - "Get it right" (2017) 
 Noah Cyrus - "We are fucked" (2018)en
 Diplo - "Stay open" (2018)en
 Steel Banglez & Yxng Bane - "Your Lovin'" (2018)en

Referencer

Eksterne henvisninger 

 
 "Hypet og nu også P3's Uundgåelige: Mød Mø" 
 "MØ: Spice Girls satte mig i gang" 

Musikere fra Danmark
Personer fra Odense
Har spillet på Roskilde Festival
Personer i Kraks Blå Bog